CELEX: C2006/060/02
Language: hu
Date: 2006-03-11 00:00:00
Title: A Bíróság ítélete (második tanács)  2006. január 10.  a C-230/03. sz., (a Bundesverwaltungsgericht előzetes döntéshozatal iránti kérelme) a Mehmet Sedef kontra Freie und Hansestadt Hamburg ügyben (EGK Törökország Társulás – A munkavállalók szabad mozgása – A Társulási Tanács 1/80 határozatának 6. cikke – A tartózkodási engedély meghosszabbításához való jog – Feltételek – Valamely tagállam tengerhajózási ágazatában tizenöt évig munkát vállaló török állampolgár – Ugyanazon munkáltató több, mint egy éven keresztül megszakítás nélkül, azonban nem a három éves időszak végéig – A szakmára jellemző több, mint tizenhétszer megszakított foglalkoztatási idő)

11.3.2006   
            
            
               HU
            
            
               Az Európai Unió Hivatalos Lapja
            
            
               C 60/1
            
         
      A BÍRÓSÁG ÍTÉLETE
   
   (második tanács)
   2006. január 10.
   a C-230/03. sz., (a Bundesverwaltungsgericht előzetes döntéshozatal iránti kérelme) a Mehmet Sedef kontra Freie und Hansestadt Hamburg ügyben (1)
   
   (EGK Törökország Társulás - A munkavállalók szabad mozgása - A Társulási Tanács 1/80 határozatának 6. cikke - A tartózkodási engedély meghosszabbításához való jog - Feltételek - Valamely tagállam tengerhajózási ágazatában tizenöt évig munkát vállaló török állampolgár - Ugyanazon munkáltató több, mint egy éven keresztül megszakítás nélkül, azonban nem a három éves időszak végéig - A szakmára jellemző több, mint tizenhétszer megszakított foglalkoztatási idő)
   (2006/C 60/02)
   Az eljárás nyelve: német
   A C-230/03. sz. ügyben, az EK 234. cikk alapján benyújtott előzetes döntéshozatal iránti kérelem tárgyában, amelyet a Bundesverwaltungsgericht (Németország) a Bírósághoz 2003. május 26-án érkezett, 2003. március 18-i határozatával terjesztett elő az előtte a Mehmet Sedef és a Freie und Hansestadt Hamburg között a Vertreter des Bundesinteresses beim Bundesverwaltungsgericht részvételével folyamatban lévő eljárásban, a Bíróság (második tanács), tagjai: C. W. A. Timmermans tanácselnök, C. Gulmann, R. Schintgen (előadó), G. Arestis és J. Klučka bírák, főtanácsnok: D. Ruiz-Jarabo Colomer, hivatalvezető: K. Sztranc tanácsos 2006. január 10-én meghozta ítéletét, amelynek rendelkező része a következő:
   Az Európai Gazdasági Közösség és Törökország közötti társulást létrehozó megállapodás által felállított Társulási Tanács által elfogadott, a társulás fejlesztéséről szóló, 1980. szeptember 19-i 1/80 társulási tanácsi határozat 6. cikkét akként kell értelmezni, hogy:
   
               —
            
            
               az e cikk (1) bekezdésének harmadik franciabekezdése által a török munkáltató részére biztosított jogok gyakorlásának elvi előfeltétele, hogy az érdekelt előzőleg teljesítse az e bekezdés második franciabekezdésében meghatározott feltételeket;
            
         
               —
            
            
               az a török munkavállaló, akit még nem illet meg az e cikk harmadik franciabekezdésében rögzített bármely választott munkakörben történő szabad munkavállaláshoz való jog, köteles megszakítás nélkül jogszerű munkaviszonyt fenntartani a fogadó tagállamban, kivéve ha hivatkozhat arra, hogy a munkaerőpiacról történő átmeneti távollétét az e cikk (2) bekezdésében foglaltakhoz hasonló jogos ok igazolja;
            
         
               —
            
            
               a jogszerű foglalkoztatási időnek az alapügyben felmerülthöz hasonló megszakításai ez utóbbi rendelkezés alá tartoznak, és a jelen ügyben az illetékes nemzeti hatóságok nem kérdőjelezhetik meg az érdekelt török munkavállalónak a fogadó tagállamban történő tartózkodáshoz való jogát.
            
         
      (1)  HL C 200., 2003.8.23.